section_heading: Rana Europa
paragraph_text: U srednjem vijeku namještaj je obično masivan i težak,najčešće od hrastovine,te je urešen rezbarijama.U vrijeme renesanse,u 14. i 15. stoljeću, u Italiji dolazi do obnove zanimanja za grčko rimsku tradiciju.Intenzivan razvoj oblikovanja,ali i kulture općenito javlja se potom i u sjevernoj Europi,početkom 15. stoljeća.U 17. stoljeću i na jugu i na sjeveru namještaj je često pozlaćen, te urešen obiljem vegetabilnih motiva,te motiva baziranih na svitku. U 18. stoljeću oblikovanje namještaja počinje se brže i intenzivnije razvijati.Iako su nastali i neki izričito nacionalni stilovi,poput engleskog Paladijanizma,ili stila Luja petnaestog u Francuskoj,drugi su se pravci poput rokokoa i neoklasicizma raširili cijelom tadanjom Europom.